Kuna alates möödunud nädalast on minu põhikäsitööala olnud remont, siis ma peale pahtlilabidate suurt muid käsitöövahendeid kätte pole võtnud. Aga ühel õhtul mõtlesin, et teen endale ka ühe mummukee. Lõpptulemusena sain endale hoopis sellised keed       Heegeldatud mumme ei kuskil. Aga  noh, pool suve veel ees, küll jõuab.    Aga pahtlilabidate käsitsemises olen nüüd, kolm suve harjutanuna, sama osav kui varrastega klõbistamises. Tõestuseks sein enne:    ja nüüd (ilma välguta tundub hall ja pime, aga tegelikult ilus valge sein on):      Noh, lihvimata veel, aga edusamm seegi. Ja Vanajumal ei ole küll eestlane, sest laupäevast eilseni tilkus minu vastpahteldatud seinale kuskilt paneeli vahelt vesi   Nüüd ootan, et sein ära kuivaks, siis lihvin ja nädalavahetusel ehk saab juba viimistlema hakata     Aga selle lehemustriga topiga, millega alustasin, on nii, et eile veel tegin lõngatiiru linna peal ja isegi leidsin sobivaid toone, aga kõiki oli järgi justtäpselt nii vähe, et tervet topi neist ei saa. Nii et teen hoopis teistsuguse topi. Millise, on saladus   , aga lõngad siis sellised: